OpenLLM-France/wikimedia huggingface dataset:
# Ipsheim

Ipsheim Alemaniako udalerria da. Bavariako estatuan kokatuta dago, [[Neustadt an der Aisch-Bad Windsheim (barrutia)|Neustadt an der Aisch-Bad Windsheim]] barrutian. 2014an 2.110 biztanle zituen 42,27 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q505288
* Multimedia: Ipsheim / Q505288
# Ippenschied

Ippenschied Alemaniako udalerria da. Renania-Palatinatua estatuan kokatuta dago, [[Bad Kreuznach (barrutia)|Bad Kreuznach]] barrutian. 2014an 149 biztanle zituen 2,62 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q531286
* Multimedia: Ippenschied / Q531286
# Ippesheim

Ippesheim Alemaniako udalerria da. Bavariako estatuan kokatuta dago, [[Neustadt an der Aisch-Bad Windsheim (barrutia)|Neustadt an der Aisch-Bad Windsheim]] barrutian. 2014an 1.141 biztanle zituen 23,57 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q505372
* Multimedia: Ippesheim / Q505372
# Ignacio Uribe

Ignacio Uribe Etxebarria (Bilbo, 1933ko abenduaren 27a) bizkaitar futbolari ohia da, aurrelari moduan aritzen zena. 20 eta 30eko hamarkadetan Real Madril eta Athletic Clubeko futbolaria izan zen Lusi Maria Uriberen semea da.

## Ibilbidea

1953an iritsi zen Athletic Clubera, Indautxu Kirol Elkartetik. 1953ko irailaren 20an egin zuen debuta, Real Madrilen aurka 2-3 galdu ondoren. Ordekzo gisa denboraldi bat egin ondoren, Panizoren lekua hartu eta titulartasuna lortu zuen. Euskal taldean abilezia handiko eta gol-ahalmen handiko jokalaria izan zen (69 gol 211 partidutan). Bere golik nabarmenena 1955ko Kopako finalean izan zen, boleaz egindako erremate batekin, talde bilbotarrak 1-0 irabazi baitzioan Sevillari. Manchester Uniteden aurka ere irabazi zuen (5-3), 1957ko urtarrilean, eta hat-trick bat Real Madrilen aurka (4-2) 1957ko otsailean. lesioek 1963an erretiratzera behartu zuten, 29 urte besterik ez zituela.
| Kluba | Herrialdea | Urtea | Partiduak (Golak) |
| Indautxu Kirol Elkartea | Euskal Herria (Bilbo) | 1951-1953 | Ez dago informaziorik |
| Athletic Club | Euskal Herria (Bilbo) | 1953-1963 | 213 (69) |

## Estatistikak

| Taldea | Kategoria | Urtea | Liga | Kopa | Champions |
| Indautxu Kirol Elkartea | 3$^a$ | 1951-52 | Ez dago informaziorik | - | - |
| Indautxu Kirol Elkartea | 3$^a$ | 1952-53 | Ez dago informaziorik | - | - |
| Athletic Club | LaLiga | 1953-54 | 5 (0) | - | - |
| Athletic Club | LaLiga | 1954-55 | 13 (5) | 7 (2) | - |
| Athletic Club | LaLiga | 1955-56 | 30 (9) | 7 (1) | - |
| Athletic Club | LaLiga | 1956-57 | 13 (8) | 2 (0) | 3 (2) |
| Athletic Club | LaLiga | 1957-58 | 18 (7) | 7 (2) | - |
| Athletic Club | LaLiga | 1958-59 | 26 (16) | - | - |
| Athletic Club | LaLiga | 1959-60 | 16 (4) | 7 (2) | - |
| Athletic Club | LaLiga | 1960-61 | 8 (2) | - | - |
| Athletic Club | LaLiga | 1961-62 | 25 (6) | 5 (1) | - |
| Athletic Club | LaLiga | 1962-63 | 19 (2) | - | - |

## Tituluak

| Titulua | Taldea | Urtea |
| Generalisimo Kopa | Athletic Club | 1955 |
| Espainiako Lehen Maila | Athletic Club | 1955-56 |
| Generalisimo Kopa | Athletic Club | 1956 |
| Generalisimo Kopa | Athletic Club | 1958 |

## Kanpo estekak

* Euskal Irrati Telebista Publikoa. «Ignacio Uribe, oso harro Athleticek Manchesterren jokatutako partidarekin». www.eitb.eus 2018ko martxoaren 29an kontsultatua.
* Ignacio Uriberen fitxa ofiziala Athletic Cluben
* Datuak: Q3792271
# Ignacio Solorzano

Ignacio Solorzano (Donostia, 1995eko otsailaren 9a -) Gipuzkoako izotz hockey jokalaria da, aurrelari moduan aritzen dena.

## Kirol ibilbidea

* Txuri Urdin IHT (2010-)
* Datuak: Q18219069
# Ignacio Soroeta

Ignacio Soroeta (Eibar, ? – ?, XVIII. mendea) euskal militar eta politikaria izan zen.
Peruko erregeordetzan Parinochasko korrejidorea eta 1731n Paraguaiko gobernadorea izan zen.

## Erreferentziak

* ↑ Auñamendi Eusko Entziklopedia. Ignacio de Soroeta. .
* Datuak: Q9007862
# Ignacio Ugartetxe

Ignacio 'Nacho' Ugartetxe González de Langarika (Bilbo, 1961eko ekainaren 23a) euskal enpresaria da, Urazca taldearen buru izateagatik ezaguna, eta baita Bilboko Athletic Clubeko 29. presidentea izandako, 2003 eta 2004 urteen artean.

## Athleticeko presidente

Athletic Clubeko Zuzendaritza Batzordeak hautatu zuen klubeko presidente 2003ko ekainaren 24an, eta urtebete eta egun bat geroago dimisioa aurkeztu zuen. Klubeko hauteskunde aurreratuak ziren, eta 2004ko irailaren 9an Fernando Lamikizek irabazi zituen, klubeko presidentetza berari pasatu ziolarik Ugartetxek.
Bere agintaldian Ernesto Valverderi gizonezkoen Athletic taldea zuzentzeko aukera ematea erabaki zuen Lehen Mailan. Entrenatzaile gisa Valverdek izandako aukera handiena izan zen, ordura arte Lezamako talde txikiagoetan aritua baitzen, eta Lehen Mailarako hautatua izateko orduan, Bilbao Athletic-eko misterra zen, 2.B mailan zegoelarik (baina igotzeko ligatxoan).
Valverderekin, Ugartetxe presidente izan zela, taldea 2004-05 UEFA lehiaketarako sailkatu zen. Lehiaketa europar horretara begira, Ugartetxek onartu zuen Dario Urzay margolariak diseinatutako zamarra berezia erabiltzea, eta halaxe aurkeztu zen 2004ko ekainean; baina polemika handia eragin zuen elastikoaren diseinuak, behin bakarrik erabili zen lagunarteko batean, eta Lamikizek presidentetza hartzean, ez erabiltzea erabaki zen.

## Urazca taldearen buru

Grupo Tecnei izeneko enpresa bateko buru zen Ugartetxe 2004an Athletic-eko presidente izendatu zutenean. Ondoren, Urazca izeneko eraikuntzako enpresako buru bihurtu zen. Grupo Urazca delakoarn zuzendari nagusi gisa, ustelkeria kasuetan nahasia agertu izan da Ugartetxeren izean, hala nola Bárcenas kasuan edo De Miguel eskandaluan. Bietan inplikazioa ukatu izan du Ugartetxek eta ez du batean zein bestean inputaziorik jaso.

## Erreferentziak

* 1 2 3 (Gaztelaniaz) Agencias. (2003-06-24). «Ignacio Ugartetxe y Ernesto Valverde, sustitutos de Javier Uria y Jupp Heynckes» Cadena SER (Noiz kontsultatua: 2021-03-30).
* ↑ (Gaztelaniaz) D, L.. (2004-06-25). «Ugartetxe dimite con la Junta Directiva, que convoca elecciones para septiembre» Libertad Digital (Noiz kontsultatua: 2021-03-30).
* ↑ (Gaztelaniaz) «Fernando Lamikiz, elegido nuevo presidente del Athletic» El País 2004-09-10 ISSN 1134-6582. (Noiz kontsultatua: 2021-03-30).
* ↑ (Gaztelaniaz) Camiseta del Athletic de Darío Urzay | Cómo era y curiosidades | Athletic Club Bilbao. 2014-03-19 (Noiz kontsultatua: 2021-03-30).
* ↑ (Gaztelaniaz) Andueza, Iker Rioja. (2018-07-10). «Tras el 'caso Bárcenas', Ugartetxe (Urazca) niega también vínculos con la trama de De Miguel» ElDiario.es (Noiz kontsultatua: 2021-03-30).
* Datuak: Q73680194
# Ignacio Untzeta

Ignacio Untzeta Urkizu (XIX. mendearen amaiera, Bergara, Gipuzkoa – 1981eko apirilaren 10a, Biarritz, Lapurdi) euskal herritar politikari abertzale eta jeltzale bat izan zen. 25 urterekin Bergara jaioterriko alkatea izan zen (garai hartan legalki alkate izateko gutxieneko adina), Euskal Herri osoko lehenbiziko alkate abertzalea bilakatuz.
Ondoren bere bizilekua Gasteiz hirian ezarri eta Araba Buru Batzarreko presidentea izan zen. 1937an Espainiako Gerra Zibila galdurik, EAJko beste hainbat buruzagiekin batera erbestera joateko aukera izanik, eusko Gudarosteko gudariekin Santoñan gelditzea nahiago izan zuen. Heriotzera zigortu zuten, bi urtera zigorra bizi guztirako espetxera aldatuz.
El Dueso, Burgos eta Larrinagako espetxeetatik iragan zen, 1943an askatasuna berreskuratu zuelarik. Ondoren Erresistentzia Kontseilako kide bilakatu zen. 1948an atxilotu eta Larrinagako espetxean preso sartu zuten. Epaitua izan eta 12 urtetako espetxe zigorra ipini zioten. Komisaldegira zeramatelarik ihes egin eta Lapurdira igaro zen, han Euskadi Buru Batzarrera gehitu zelarik, EAJren barne erakunde honetako presidentea birritan izan zelarik: 1962-1971an Joseba Rezola eta Jesus Solaunekin batera, eta 1975-1977 bitartean. 1950eko hamarkadako lehenbiziko urtetatik 1971 urterarte Alderdi aldizkariko zuzendaria izan zen, bai eta Radio Euzkadi irrati kateko euskarazko ahotsa edo esataria ere, Nazioarteko Euskal Biltzarran izan zen gisa. 1981eko apirilaren 10an Biarritzen zendu zen.

## Kanpo estekak

* Ignacio Untzerari buruzko biografia eta irudia. Auñamendi Entziklopedia. Euskomedia.org (Gaztelaniaz)
* Datuak: Q12259470
# Ignacio Sola

Ignacio Sola Kortabarria (Bilbo, 1944ko otsailaren 1a -) euskal atleta ohia da, pertika-jauzian aditua.
Bere inoizko markarik onena 5,20 metrokoa da, 1968an Olinpiar Jokoetako finalean lortua. Marka hori olinpiar errekorra izan zen eta baita Euskal Herrikoa ere 1993 arte. Pista estalian 5,10 lortu zuen.

## Ibilbidea

| Urtea | Txapelketa | Lekua | Emaitza |
| 1964 | Olinpiar Jokoak | Tokio, | 15.a |
| 1965 | Espainiako Txapelketa | | 1.a |
| 1966 | Espainiako Txapelketa | | 1.a |
| 1966 | Europako Atletismo Txapelketa | Budapest, | 5.a |
| 1967 | Espainiako Txapelketa | | 1.a |
| 1968 | Olinpiar Jokoak | Mexiko Hiria, | 9.a |
| 1968 | Espainiako Txapelketa | | 1.a |
| 1968 | Pista Estaliko Europako Atletismo Txapelketa | Madrid, | 5.a |
| 1969 | Espainiako Txapelketa | | 1.a |
| 1970 | Espainiako Txapelketa | | 1.a |
| 1971 | Espainiako Txapelketa | | 1.a |
| 1972 | Espainiako Txapelketa | | 1.a |
| 1972 | Pista Estaliko Europako Atletismo Txapelketa | Grenoble, | 5.a |

## Erreferentziak

* ↑ www.sports-reference.com
* ↑ Auñamendi Entziklopedia
* Datuak: Q12259468
# Ignacio Tabuyo

Ignacio Tabuyo (Errenteria, 1863ko urriaren 18a - Donostia, 1947ko martxoaren 26a) gipuzkoar baritonoa izan zen. .
Donostian arkitektura ikasi ondoren, abesteari ekin eta Italian Antonio Selva izan zuen irakaslea. Brescian debutatu eta hainbat opera abestu zituen.
Bere antzezlan aipagarrienen artean, Lohengringo Madrilgo Errege Antzokian Julian Gaiarrerekin izan zuen parte-hartzea, Buenos Airesko Colon Antzokian Carusorekin batera eginikoa eta Arrietaren Gloria a Gayarre Kantataren estreinaldia daude.

## Erreferentziak

* ↑ Forgotten Opera Singers. Ignacio Tabuyo (Baritone). .
* ↑ Ignacio Tabuyo. in: Auñamendi Eusko Entziklopedia..
* Datuak: Q18225038
* Multimedia: Ignacio Tabuyo / Q18225038
# Ignacio Urrutia Manzano

Ignacio Urrutia Manzano (Concepción, 1879ko uztailaren 1a – Parral, 1951ko otsailaren 8a) txiletar politikari eta militarra izan zen. Juan Esteban Montero presidentearen Defentsa ministro eta senatari gisa aritu zen.

## Biografia

Luis Urrutia Rozas eta Aurora Manzano Benaventeren semea zen. Ikasketak Concepcionko Gizonezkoen Lizeoan hasi zituen, gaur egun Enrique Molina Garmendia Lizeoan, geroago Arturo Prat Ontzi Eskolan sartu zen guardiamarina titulua lortuz.
Ludmilla de la Sottarekin ezkondu zen eta harekin zazpi seme-alaba izan zituen, tartean Ignacio Urrutia de la Sotta parlamentaria.

## Bizitza publikoa

Itsas-ibilbide honetan bere eginkizunen artean, Europan Txileko Itsas Armadako ontzien eraikuntza gainbegiratzeko enkargua jaso zuen, horrez gain, Esmeraldan itzultzean, Magallanesko kanalak esploratu zituen, eta itsas armadako instruktore gisa ere aritu zen.
1906an erretiratu zen, eta Txileko Alderdi Liberaleko kide egin zen, bere baserrian nekazaritza lanetara ere dedikatu zen, Parralen, eta hiri horretako alkate eta zinegotzi hautatu zuten.
1926an diputatu aukeratu zuten Loncomilla, Linares eta Parral-en, 1930ean berriz hautatu zuten Kongresu Termala deiturikoan, finantza batzordeko eta aurrekontu mistoko batzordeko kide zen bitartean, aurrekontu gaiei buruzko ohar batzuk egin zizkion garaiko gobernuari.
1932ko apirilaren 8an, Juan Esteban Montero presidenteak sortu berriko Txileko Defentsa Ministerioko ministro izateko deitu zuen, baina, 1932ko ekainaren 4an, iraultza sozialista bat piztu zen eta gobernua erori zen, zoritxarrez Urrutia ministroak eta Vergara jeneralak Iraultza ezin zela eutsi, eta gobernua erortzen ari zela jakinarazi ziote Monterori. Horrez gain, kongresua desegin zuen Txileko Errepublika Sozialista iragankorrak eta Urrutia inolako kargurik gabe geratu zen.
1933an senatari hautatu zuten, sozialistak jada uzkailita zeudenean gainbehera politiko labur baten ondoren, Talca eta Maule taldeak hautatu zuten, eta urte horretan bertan Txileko Senatuko presidente hautatu zuten, kargu hori izan zuen 1934ra arte.
Kontuan izan behar da lan historiko batzuen egilea izan zela, Senatutik igaro ondoren bere ondareko lanetara dedikatu zen, Parralen hil zen 1951ko otsailaren 8an.

## Kanpo estekak

* Datuak: Q5992465
# Javier Etxarri

Francisco Javier Etxarri Marín (Lekunberri, 1986ko abuztuaren 16a - ), euskal txirrindulari profesionala da, 2007z geroztik profesionala izandakoa. Bere ibilbidean ez du garaipenik lortu.

## Palmaresa

2004
* Iruñeko Itzulia eta etapa bat
2005
* 2. Sabin Foruria Oroimenezkoan
* 3. Sollube Zirkuituan
2006
* 3. Lemoiz Klasikan
* 5. Bidasoko Itzulian
2010
* San Lorenzo Garaikurra
* 3. Espainiako erlojupeko txirrindularitza txapelketan (amateur mailan)
* 3. Balentziaga Memorialan
* 3. San Lorenzo Sari Nagusian

## Emaitzak lasterketa nagusietan

| Lasterketa | 2007 | 2008 | 2009 |
| Italiako Giroa | - | - | - |
| Frantziako Tourra | - | - | - |
| Espainiako Vuelta | - | - | - |
| Txirrindularitzako Munduko Txapelketak | - | - | - |
-: Ez zuen parte hartu Err.: Erretiratu zen

## Taldeak

* Nicolás Mateos (2007)
* Contentpolis-AMPO (2008-2009)

## Erreferentziak

* ↑ www.sitiodeciclismo.net
* Datuak: Q2919489
# Javier Fesser

Javier Fesser Pérez de Petinto (Madril, 1964) zinema zuzendari espainiarra da.
Publizitatean espezializatuta dagoen Linea Films ekoiztetxea sortu zuen 1986an. Zinema egin ahal izateko, Pendleton Films sortu zuen. Film laburrak egin ondoren, errekonozimendua El milagro de P. Tinto etorri zitzaion 1998an. Geroago Mortadelo eta Filemon komiki pertsonaien filma egokitu zuen. Film labur onenaren Oscar sariaren izendapena jaso zuen, Senegalen egindako Binta y la gran idea filmarengatik.
Azken filma, Camino, 2008ko urriaren 17an estreinatuta, Opus Deiren kritika latza da.

## Filmografia

* Campeones (2018).
* 17 años juntos (2017), film laburra.
* Tu otro cumple (2016), film laburra
* Servicio técnico (2016), film laburra.
* Bienvenidos (2015), film laburra.
* Mortadelo y Filemón contra Jimmy el Cachondo (2014)
* Al final todos mueren (2013)
* Camino (2008)
* Cándida (gidoigilea eta ekoizlea) (2007)
* Binta y la gran idea (2004), film laburra
* La gran aventura de Mortadelo y Filemón (2003)
* La Sorpresa (2001), film laburra
* Javi y Lucy (2001), plus.es-entzako telesaioa
* El milagro de P. Tinto (1998)
* El secdleto de la tlompeta (1995), film laburra
* Aquel ritmillo (1995), film laburra
* Datuak: Q944572
* Multimedia: Javier Fesser / Q944572
# Javier Garaialde

Javier Garaialde Zorrotza (Iruñea, Nafarroa, 1946) nafar jazz musikaria da.

## Biografia

Iruñeko Pablo Sarasate Goi Kontserbatorioan ikasi ondoren, jazzaren bidea hartu zuen, gehienbat saxofoia eta klarinetea landuz, nahiz eta ikasle garaian pianoa, tronpeta eta biolina ere jo ohi zituen. 70eko hamarkadan hasi zen jazz musikari bezala, eta bere garaiko instrumentista handienekin jotzeko aukera izan zuen. Nafarroako hainbat jaialditan parte hartu ondoren, Bartzelona, Madril eta Parisen aritu zen jotzen, eta bere prestakuntza osatzen.
1985ean, Donostiako Jazzaldian parte hartzeaz gain, saxofoi-katedra lortu zuen, oposizio bidez, Iruñeko Pablo Sarasate Kontserbatorioan. Orduz geroztik, irakaskuntza eta interpretazioa uztartzen ditu. Kontserbatorioko Saxo Laukotearekin, bere inguruan eratu dituen talde profesionalekin zein beste jazzlari batzuekin lankidetzan aritu da. Musika klasikoa ere jorratu du, Euskadiko Orkestra Sinfonikoarekin edota Radio-Televisión Española orkestrarekin. 1994-95 ikasturtean Garaialderen eskutik hasi zen jazza irakasten Pablo Sarasate Kontserbatorioa, eta berak sortu zuen, orobat, bertako ikaslez osatutako Big Banda.
Jazz musikari bezala, estilo anitz lantzen du, eta malgutasun horri esker inguru eta eredu askotara egokitzen da bere musika. Bere errepertorioa osatzen dute konpositore berrien lanek, jazzaren obrarik klasikoenek zein berak sortutako piezek.

## Ikus, gainera

* Nafarroako musika

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260243
# Javier Etxeberria

Javier Etxeberria Nabarlatz (Lintzoain, Erroibar, Nafarroa Garaia, 1811 – Iruñea, Nafarroa Garaia, 1911ko uztailaren 14a) −Txuntxunero deitua− Iruñeko erraldoi eta buruhandien konpartsako txuntxuneroa izan zen.

## Biografia

Berari buruz, XIX. mendearen bigarren erdian eta XX. mendearen hasieran, Nafarroan maite eta txalotutako musikari bat izan zela ezagutzen da, eta 70 urtez Iruñeko erraldoi eta buruhandien konpartsara joan zela bere txistu eta danbolinarekin.
Garai hartako kronikari batek honela deskribatu zuen: "ijito zintzoa, Javier, duela berrogei bat urteko bera, kobrezko kolore berarekin, txaleko berarekin, chulubit berarekin, eta danbolinean adabaki bera zuela uste dut".
1910eko Sanferminetan, 99 urterekin, bere egoera fisikoa nahiko txarra zela agertzen da, baina hala ere, Etxeberriak konpartsari laguntzen jarraitu zuen. Hori izango zen bere azken urtea, hurrengo urtean Nafarroako ospitalean sartu behar izan baitzuen, 1911ko uztailaren 14an hil zelarik.

## Omenaldiak

1908an, Iruñeko Udalak omenaldia egin zion Sanferminetan, jaiak laguntzen egindako ibilbide luzeagatik.
2018ko apirilaren 27an, omenaldi bat egin zitzaion Nafarroako Parlamentuan, Ijito Komunitatearen eguna zela eta. Horretarako, Toko-Toko eta Braulia erraldoiak hemiziklora sartu ziren bere omenez dantza bat dantzatzeko.

## Erreferentziak

* (Gaztelaniaz) PAMPLONA, DIARIO DE NAVARRA. (2018-04-28). «Iruñeko erraldoiei dantza egin zien ijitoari omenaldia» diariodenavarra.es (Noiz kontsultatua: 2021-09-03).
* (Gaztelaniaz) Noticias, Diario de. «Omenaldi erraldoia Chunchunerori, Ijito Komunitatearen Egunean» www.noticiasdenavarra.com (Noiz kontsultatua: 2021-09-03).
* (Gaztelaniaz) Navarra.com. «Sopresa Parlamentuan: Toko Toko eta Braulia erraldoiek Chunchunero gitanoari omenaldia egin diote» Navarra.com (Noiz kontsultatua: 2021-09-03).

## Kanpo estekak

* Datuak: Q108394326
# Javier Garai

Francisco Javier Garai Barrenetxea, (Bilbo, 1946ko abenduaren 16a - ) bizkaitar abeslaria da.
Bere karreran Voces y Guitarras taldean aritu ondoren, 1969an Mocedades taldea sortu zuen. Soldadutza zela eta, 1971 arte ez zuen parte hartu grabaketetan.
Jatorrizko sei kideen artean, Izaskun Urangarekin batera, oraindik taldean dabilen bakarra da.
# Javier Etxebarria

Javier Etxebarria Azarloza (Zornotza, 1940ko abenduaren 3a – Galdakao, 2016ko uztailaren 11) bizkaitar futbolaria izan zen, lau urtez Athleticen jokatu zuena.

## Ibilbidea

| Kluba | Urtea(k) |
| Baskonia Kirol Kluba | 1959-1961 |
| Athletic Club | 1961-1962 |
| Indautxu Kirol Elkartea | 1962-1963 |
| Athletic Club | 1963-1966 |
| Centre d'Esports Sabadell FC | 1966-1969 |
| Osasuna | 1969-1970 |

## Kanpo estekak

* Datuak: Q3807473
# Javier Etxepare

Javier Etxepare Mendigaldu (Asteasu, Gipuzkoa, 1940 - ) Arabako Errioxako pertsonaia da, Toloñoko mendilerroan 200dik gora iturri paratzeagatik ezaguna, boluntario lan gisa eta musu truk. Lan hori eskertzeko, Pipaon udal ohiaren eta Urizaharrako udalaren omenaldiak jaso ditu.

## Erreferentziak

* ↑ (Gaztelaniaz) Izagirra, Ander. (2008). Cuidadores de mundos. ..
* Datuak: Q12260241
# Javier Fernández Eraso

Javier María Fernández Eraso (Iruñea, 1954) euskal arkeologoa eta EHU-UPVko katedraduna da, batez ere, Arabar aztarnak ikertu dituena.
Bere doktore tesia "Las culturas del Tardiglaciar en Vizcaya: un modelo de referencia del Magdaleniense final y Aziliense para el País Vasco en su contexto cantábrico" izan zen eta EHUNn defendatu zuen 1983ean.
2014an, arkeologiarako Arabar Institutuak urte horretan sortu zuen lehen Enrique Eguren saria eman zioten.

## Argitalpenak

Hauek dira bere argitalpen batzuk, bakarri edo elkarlanean idatzita:
* 2020. Montserrat Hervella Afonso et al.: "La epidemia de cólera en la población de Ocio (s. XIX, Zambrana, Álava). Un análisis desde la Antropología Biológica", in Idoia Grau Sologestoa, Juan Antonio Quirós Castillo (koord): Arqueología de la Edad Moderna en el País Vasco y su entorno . ISBN: 9781789694383, 231-242 or.
* 2011. Javier Fernández Eraso, José Antonio Mujika Alustiza: "Dólmenes de La Rioja Alavesa: Chabola de la Hechicera (Elvillar) y Alto de la Huesera (Laguardia)" Arkeoikuska: Investigación arqueológica, 2011. ISSN: 0213-8921, 207-212 or.
* 2008. "Establos de cronología neolítica en la Rioja alavesa", in: Mauro S. Hernández Pérez, Jorge A. Soler Díaz, Juan Antonio López Padilla (koord): IV Congreso del Neolítico Peninsular: 27-30 de noviembre de 2006. 1. lib., ISBN: 9788496979130, 361-367 or.
* 1997. Excavaciones en el abrigo de Peña Larga (Cripán-Álava). Gasteiz. Arabako Foru Aldundia, Museoan Zerbitzua . ISBN: 8478213279.

## Erreferentziak

* ↑ «IAA-AAI» iaa-aai.org (Noiz kontsultatua: 2023-10-31).
* ↑ (Gaztelaniaz) Fernández Eraso, Javier. (1983). Las culturas del Tardiglaciar en Vizcaya: un modelo de referencia del Magdaleniense final y Aziliense para el País Vasco en su contexto cantábrico. Universidad del País Vasco - Euskal Herriko Unibertsitatea (Noiz kontsultatua: 2023-10-31).
* ↑ (Gaztelaniaz) «Distinción Enrique Eguren 2014» Arkeologiarako Arabar Institutuaren web guen ofiziala (IAA-AAI) (Noiz kontsultatua: 2023-10-31).

## Kanpo estekak

* Datuak: Q92370796
# Jimmy Giménez-Arnau

Joaquín José Víctor Bernardo Giménez-Arnau Puente, nagusiki Jimmy Giménez-Arnau bezala ezaguna (1943ko irailaren 14a, Brasil - 2024ko irailaren 17a, Madril), espainiar kazetaria, telebistako tertulianoa, idazlea eta pertsonaia mediatikoa izan zen.

## Biografia

José Antonio Giménez-Arnau (1912-1985) idazlea eta diplomatikariaren semea izan zen.
Zuzenbidea eta Kazetaritzan lizentziatua, gaztaroan futbola eta boxeoan afizionatu mailan aritu zen, artelan salerosle gisa lan eginez. Gerra berriemailea ere izan zen.
1977ko abuztuaren 3an Francisco Franco diktadorearen María del Mar Martínez-Bordiú y Franco bilobarekin Meirásko jauregian ezkodun zen. 1993ko apirilaren 28an ezkontza desegin zen.
1990ko hamarkadan bereziki, eta ondorengo hamarkadetan maila apalagoan, telebistako albiste larrosa eta txutxumutxu sozialei buruzko saioetan kontertulioa izateagatik Espainian pertsonaia mediatiko ezaguna egin zen.
Idazlea ere izan zen, poesia liburuak eta eleberriak idatziz.

## Kanpo estekak

* Datuak: Q9011766
# Jimmy Greaves

James Peter "Jimmy" Greaves (Londres, 1940ko otsailaren 20a - Danbury, Essex, 2021eko irailaren 19a) ingeles futbolari eta telebista aurkezlea izan zen.
Chelsea Football Cluben hasi zuen bere ibilbide profesionala 1957an eta lau denboralditan 125 gol sartu zituen. 1961ean AC Milanek fitxatu zuen, baina urtebete geroago Ingalaterrara itzuli zen. 1961etik 1970era Tottenham Hotspur taldean jokatu zuen eta 220 gol lortu zituen. Hurrengo denboraldian West Ham Uniteden jokatu zuen eta beste talde batzuetan jokatu ondoren 1980an erretiratu zen. Tottenham Hotspurren historiako golegilerik handiena eta Ingalaterrako Ligako historiako golegilerik handiena da eta Ingalaterrako Ligako golegilerik onena izan zen sei denboralditan.
1959 eta 1967 artean 57 partida jokatu zituen Ingalaterrako futbol selekzio nazionalarekin. 44 gol eta sei hat-trick sartu zituen. 1962ko eta 1966ko Munduko Txapelketetan eta 1968ko Europako Txapelketan parte hartu zuen. Munduko txapelduna izan zen bere selekzioarekin 1966an. Ingalaterrako selekzioko laugarren goleatzaile nagusia da.
Erretiratu ondoren, telebistako kirol aurkezlea izan zen.

## Palmaresa
### Taldea

AC Milan
* Italiako liga: 1961-62
Tottenham Hotspur
* Ingalaterrako Kopa: 1961-62, 1966-67
* Charity Shield: 1962, 1967 (partekatua)
* Europako Futbol Errekopa: 1962-63

### Selekzioa

* 1966ko Munduko Futbol Txapelketa: Txapelduna
* UEFA Euro 1968: Hirugarrena

## Kanpo estekak

* Datuak: Q297271
* Multimedia: Jimmy Greaves / Q297271